Balogh István

*Bátka fölött bárányfelhő*

*Valami fáj, ami nincs.*

*Karinthy Frigyes*

Világfám gyökerén

pokolfej féreg rág.

Megnyúztak szőrmentén:

szurok szem, tépett láb.

Talpamra vert

útilapu.

Nyakamba tett

csúf kis batyu.

Egy szendvics.

Ez nem vicc.

Két szendvics.

Mégsem vicc!

Isten tenyerében Bátka.

Tökhajómon vérem átka.

Ellenszélben. Toronyiránt.

Boldogasszony, gondolj miránk!

*Zenta – Bátka - Petőfibánya,*

*2020. július 25 – augusztus 24*.